שלומית כרמלי

שלומית כרמלי (נולדה ב-27 בספטמבר 1976) היא יוצרת דוקומנטרית. צלמת וידאו וסטילס, עורכת, מפיקה ובמאית ישראלית.

ביוגרפיה

שלומית כרמלי גדלה בשכונת שיכון המזרח בראשון לציון ולמדה במגמת המוזיקה בתיכון עירוני א' לאמנויות בתל אביב-יפו.

החל מ-1999 למדה במחלקת הקולנוע בקמרה אובסקורה. במסגרת לימודיה התמחתה בבימוי דוקומנטרי ועריכה. מורתה האהובה הייתה ערה לפיד, שלזכרה הקדישה את סרטה על גבריאל מוקד. לאחר סיום לימודיה השתלבה בתעשיית הטלוויזיה והקולנוע הדוקומנטרי. סרטים שביימה, צילמה או ערכה הוקרנו מספר פעמים בפסטיבל דוקאביב ובערוצי הטלוויזיה המסחריים.

החל מ-2002, מהיום בו הקים ישראל טוויטו את "כיכר הלחם" בכיכר המדינה, מתעדת בווידאו ובסטילס פעולות ומחאות חברתיות בתל אביב-יפו, הנלחמות לצמצום הפערים החברתיים, ולמתן זכויות אדם לקהילות שוליים, מחוסרי דיור, להט"בים, פליטים ועוד.

ב-2010 הוקרן סרטה "איש המרתף", על השחקן אשר צרפתי בפסטיבל דוקאביב.

באותה השנה החלה לצלם צילומי סטילס של חבריה בבית קפה תמר. משם המשיכה לצלם את עיר מגוריה, תל אביב-יפו, בעיקר את רחובות דרום העיר. עבודותיה הוצגו בתערוכות יחיד, תערוכות קבוצתיות, בעיתונות המודפסת, ובאתרי אינטרנט שונים.

החל מיוני 2014 מתפרסמים צילומים רבים של כרמלי, מרביתם צילומי רחוב עירוניים, בגיליונות כתב העת ביטאון שירה.

ב-13 בנובמבר 2014 נפתחה תערוכת צילומים של כרמלי, בשם "אנשי תמר". התערוכה, אותה אצר שוקי קוק, תיעדה התרחשויות בקפה תמר, והוצגה למשך חודש בגלריה של סטודיו שוקי קוק ביפו.

ב־28 ביוני 2016 נפתחה תערוכת הצילומים העירוניים של כרמלי "תל אביב-יפו בשחור לבן" במוזיאון לאמנות ישראלית, רמת גן. את התערוכה אצר מנהל המוזיאון, מאיר אהרונסון. את המאמרים שכתבו נתן זהבי, יענקל'ה רוטבליט, רוני סומק, ד"ר קציעה עלון ורות דר על עבודותיה ניתן לקרוא בקטלוג התערוכה.

ב 2019 הוקרן סרטה "איש החרב: גבריאל מוקד" בפסטיבל הקולנוע ירושלים.

סרטים
 2008, נימפות בערפל, סרטו של יורם זק (עריכה)
 2010, נחשון וקסמן - הספירה לאחור סרטו של לוי זיני (עריכה)
 2010, איש המרתף, על השחקן אשר צרפתי (בימוי, הפקה, עריכה, צילום) דוקאביב 2010
 2011, א' תחסל אותם. סרטו של לוי זיני על פרשת קו 300 (עריכה)
 2015, נשמות לוינסקי (צילום) דוקאביב 2015
 2017, איפה לילבס ילדת הקרקס ומה קרה בהונולולו (עריכה) סרטה של דבורית שרגל
2019, איש החרב: גבריאל מוקד על פרופ גבריאל מוקד הפקה: שלומית כרמלי בימוי, צילום ותסריט: שלומית כרמלי ורפאל כרמלי פסטיבל ירושלים 2019
2023, נורית אביב - אישה עם מצלמה (עריכה) סרטה של זהר ברנט על הקולנוענית נורית אביב הוקרן בדוקאביב 2023

תערוכות יחיד 
 2014, אנשי תמר, הגלריה של סטודיו שוקי קוק, יפו.
 2016, תל אביב-יפו בשחור-לבן, המוזיאון לאומנות ישראלית, רמת גן

 תערוכות קבוצתיות 
 2012, בספר קטלוג "שוברות קירות- אמניות מזרחיות עכשוויות בישראל" הוצאת תנועת אחותי – למען נשים בישראל וקואליציית לבי במזרח, התפרסמו שני צילומים.
 2013, בתערוכה "שחור", תערוכה הקבוצתית בבית "אחותי- למען נשים בישראל" הוצגה עבודת צילום של כרמלי לצד עבודות של מאיר גל, שולה קשת ועוד.
 2013, בסדרת הטלוויזיה "מלכוד 73" (בימוי: נורית קידר), נבחרו להופיע עבודות צילום של כרמלי לצד צילומים של מיקי קרצמן, אלדד רפאלי, אברהם אילת, מוטי מזרחי, צחי אוסטרובסקי, עמוס גיתאי ועוד
 2013, בתערוכה "כלום", בביתן האמנים בראשון לציון הוצגו שני צילומים בתערוכה משותפת, לצד האמנים שמחה שרמן, נינו הרמן ועוד. אוצרים: אסתר שושני, רפאל כרמלי, חן בללי וג'ניפר בלוך.
 2014, תערוכת פוטופואטיקה "לכל עיר יש דרום" בגלריה החברתית מוסררה בירושלים. אוצר: אייל בן דב
 2014, "הבועה התל אביבית" תערוכה משותפת עם הציירות אריאלה וידזר ודפנה ערוד בגלריה "אורבניק" בפלורנטין
 2016, פרויקט חילופי תרבות סלובניה- ישראל. תערוכה קבוצתית שהוצגה בגלריה ZDSLU בסלובניה. את התערוכה הישראלית בסלובניה (לובליאנה) אצרו: חנה קופלר ורחל סוקמן
 2016, "פלסטר 4" תערוכה עבור ארגון רופאים לזכויות אדם, אוצרות ורדית גרוס וכרמית גלילי
 2016, "חגוגוסט 2016" תערוכה קבוצתית שהוצגה ברחובות ראשון לציון. אוצר: יובל כספי
 2016, "לצאת מפרופורציה" תערוכת חוצות קבוצתית של העונה הישראלית לעיצוב בחולון. אוצרת: רוני מרו. פתיחה: 24.09.2016
 2016, "שוברות קירות״ – אמניות מזרחיות עכשוויות בישראל. תערוכה לזכרה של רונית אלקבץ במכללה האקדמית ספיר. אוצרת: שולה קשת
2019, "שם" תערוכה קבוצתית שנערכה בבית האמנים בראשון לציון. אוצרים: אסתר שושני, רפאל כרמלי, גיא בלנדר, חן בללי וג'ניפר בלוך.

קישורים חיצוניים
 שלומית כרמלי באתר אידיבי

 אודות התערוכה "אנשי תמר"
 ריאיון עם שלומית כרמלי ב"ערב חדש" לקראת התערוכה "אנשי תמר" ערוץ החינוכית
 ריאיון עם שלומית ב"המוסף" לקראת התערוכה "אנשי תמר" ערוץ 1
 גלריה של צילומי קפה תמר של שלומית כרמלי באתר "אנשים ישראל"
 אודות התערוכה "תל אביב-יפו בשחור לבן" במוזיאון לאומנות ישראלית, רמת גן

 נורית קידר על עבודותיה של שלומית כרמלי באתר פרימדונה
 ריאיון עם איריס קול ברדיו ללא הפסקה על צילומי דרום העיר בתערוכה "תל אביב-יפו בשחור לבן" במוזיאון לאומנות ישראלית, רמת גן
 רינו צרור מארח את שי צברי: צילומים של שלומית כרמלי באתר גלי צה"ל
 נתן זהבי על צילום הסרט "נשמות לוינסקי"
 צילום של שלומית כרמלי בשער דף הפייסבוק של כתב העת ביטאון שירה
 צילומים של שלומית כרמלי בכתבתה של נורית קידר ששודרה בערוץ 1: רצח הילדים: מצוקת העו"סים

הערות שוליים

קטגוריה:צלמות ישראליות
קטגוריה:צלמים ישראלים
קטגוריה:עורכות קולנוע ישראליות
קטגוריה:עורכי קולנוע ישראלים
קטגוריה:צלמות קולנוע ישראליות
קטגוריה:פעילות חברתיות ישראליות
קטגוריה:פעילים חברתיים ישראלים
קטגוריה:בוגרות תיכון עירוני א' (תל אביב)
קטגוריה:בוגרי תיכון עירוני א' (תל אביב)
קטגוריה:בוגרות קמרה אובסקורה - בית הספר לאמנות
קטגוריה:בוגרי קמרה אובסקורה - בית הספר לאמנות
קטגוריה:צלמות רחוב
קטגוריה:מפיקות קולנוע ישראליות
קטגוריה:ישראליות שנולדו ב-1976
קטגוריה:ישראלים שנולדו ב-1976